《春日行》
宋代·朱淑真

春云漠漠连春空，映阶草色绿茸茸。
不寒不暖雨新霁，满城佳气浮葱葱。
岸柳依依微烟笼，园林淡荡催花风。
东君造化一何工，施青绘紫复匀红。
多少闲花与凡卉，不论妍丑争夭秾。
燕舞莺歌昼晷永，帘幙无人门字静。
何处飞来双蛱蝶，翩翻飞入寻香径。
可怜春色都九旬，朝欢暮宴归王孙。
秃毫写纸属诗人，长歌短什劳精神。

作者简介：朱淑真（约1135~约1180），号幽栖居士，宋代女词人，亦为唐宋以来留存作品最丰盛的女作家之一。南宋初年时在世，祖籍歙州（治今安徽歙县），《四库全书》中定其为“浙中海宁人”，一说浙江钱塘（今浙江杭州）人。生于仕宦之家。夫为文法小吏，因志趣不合，夫妻不睦，终致其抑郁早逝。又传淑真过世后，父母将其生前文稿付之一炬。其余生平不可考，素无定论。现存《断肠诗集》、《断肠词》传世，为劫后余篇。